METODICKÝ LIST

Hovorme o jedle 

Denná téma: Pôvod potravín -  prečo konzumovať  slovenské potraviny
Veková kategória: 5.- 9. ročník ZŠ 
Dátum: 15.10.2014
1. Cieľ: 
· vedieť poznať slovenské výrobky v obchodoch,

· vedieť zdôvodniť potrebu konzumácie slovenských potravín,

· rozvíjať zručnosti pri vytváraní informačného letáku a príprave konzumných tanierov,
· rozvíjať vedomosti v otázke zdravej výživy

· rozvíjať finančnú gramotnosť žiakov
2. Vyučovací predmet:

· Biológia: - 5.roč. - Obilniny, olejniny, okopaniny,


    - 6. roč. - Rastliny pestované v záhradách,


    - 7. roč. - Tráviaca sústava; 
· Chémia:  - 9. roč  - Prírodné organické látky v živých organizmoch
3. Pomôcky: 

- obaly zo slov. výrobkov, vlastné fotografie, obrázky, výstrižky z časopisov alebo novín, tvrdý papier alebo iný podklad na informačný leták, pomôcky používané na výtvarnú výchovu, IKT technika, určitý finančný obnos, nakúpené potraviny, pomôcky na prípravu konzumných tanierov. 
4. Príprava:
Úlohou žiakov po dobu 1 týždňa bolo:
· oboznámiť sa so slovenskými výrobkami v obchodoch,

· zostaviť informačný leták, pritom spropagovať slovenské potraviny,

· zhromaždiť informácie a zdôvodniť otázku potreby konzumovania slovenských potravín
· v deň konajúcej sa aktivity pripraviť menu - na jeden tanier naservírovať zdravé raňajkové menu, na druhý zdravé večerové menu výlučne len zo slovenských potravín, ktoré si sami vopred zakúpia,
· vytvoriť triedne „zdravo stánky“
5. Postup / Realizácia:
Po týždňovej príprave si jednotlivé triedy vytvoria triedne „zdravo stánky“ tzv. „SlovakBestFood“ na chodbe pri svojej triede. Predtým však pripravia zdravé raňajkové a večerové menu z nakúpených slovenských potravín, pričom sa musia vtesnať do určenej sumy a nákup aj vydokladovať. Stánok si pútavo vyzdobia, či už informačnými letákmi alebo pekným stolovaním, aby zaujali porotu i po estetickej stránke. Potom jednotlivé triedy prezentujú svoje zistené informácie a zdôvodnenia aké slovenské potraviny/výrobky použili a prečo sa nachádzajú na tanieri, príp. čo všetko sa dá z nich ešte pripraviť – recepty. 
6. Zhrnutie:
Žiaci sa naučili rozpoznávať slovenské potraviny/výrobky. Precvičili si zručnosti pri vytváraní letákov a príprave stánkov a konzumných tanierov. Vedia si uvedomiť dôležitosť nakupovania slovenských potravín a výrobkov. Zdokonalili sa vo finančnej gramotnosti. 
7. Prílohy 
- zadania pre žiakov

2. aktivita - má názov: 

Pôvod potravín – 

prečo konzumovať 

slovenské potraviny 

Vaša kolektívna úloha:

· pripraviť informačný/reklamný leták pre žiakov partnerskej ZŠ zo zahraničia! Leták je nutné zostaviť ako alternatívu k často nezdravým a komerčným potravinám propagovaným v televízii. V letáku je potrebné spropagovať slovenské potraviny a odporučiť v ňom zdravé a výživné slovenské výrobky, ktoré by žiaci zo zahraničnej školy mohli použiť na prípravu raňajok a večere (obedy majú zabezpečené v našej školskej jedálni ( ) – treba zdôvodniť: 

"Prečo konzumovať vami vybrané slovenské potraviny!"

Formát reklamného letáku: min. A3; spôsob zobrazenia slovenských výrobkov – voľný štýl (kresba, fotografia, nalepený obal, atď.). K letáku je potrebné priložiť zoznam vybraných slovenských výrobkov/potravín so zdôvodnením výberu. Pri zdôvodnení odpovedať na otázku: "Prečo konzumovať tento výrobok/potravinu?"

· pripraviť pre našich zahraničných hostí dva slovenské konzumné taniere:           na jeden naservírovať/naaranžovať raňajkové menu, na druhý večerové menu – musia byť zohľadnené podmienky správneho a zdravého stravovania! 

Na zakúpenie potravín dostane každá trieda 11,50€ - je žiaduce sa vtesnať do sumy – a nákup aj vydokladovať - hospodárne míňanie peňazí

· oba taniere s letákmi vystaviť vo svojich triednych "zdravo-stánkoch" – tzv. „SlovakBestFoodoch“ (stánky je potrebné pripraviť pred svojimi triedami v stredu 15.10. a prezentovať ich odbornej porote cca o 11:00 hod. 

Pri prezentácii zdôvodníme AKÉ slovenské potraviny/výrobky a PREČO sa nachádzajú na tanieri, príp. čo všetko sa dá z nich ešte pripraviť – recepty (aj vlastné ( )





Dĺžka prezentácie:
5 minút

Odborná porota bude hodnotiť: 

1)  reklamný leták –  nápaditosť a obsahovú, estetickú kvalitu

2)  taniere - obsah, aranžérstvo, finančnú gramotnosť, ...
3)  spôsob prezentácie - obsah a forma  
